Diari Oficial de la Generalitat Valenciana


Sumari del DOGV 3896, del 13-12-2000 (2000/10536)

DECRET 175/2000, de 5 de desembre, del Govern Valencià, pel qual s'aprova la concessió d'avals de la Generalitat Valenciana a la Sociedad Parque Temático de Alicante, SA.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3896

Data del DOGV
:   13-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10631


Data del document
:   05-12-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * garantia
    * empresa pública

DECRET 175/2000, de 5 de desembre, del Govern Valencià, pel qual s'aprova la concessió d'avals de la Generalitat Valenciana a la Sociedad Parque Temático de Alicante, SA. [2000/F10118]
  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.
  
D'altra banda, la Llei 10/1999, de 30 de desembre, de Pressupostos de la Generalitat Valenciana per a l'exercici de 2000, estableix que la Generalitat Valenciana podrà prestar avals durant aquest exercici, per a les operacions de crèdit que concerten les entitats o empreses públiques, així com per a garantir els instruments financers emesos per fons de titulització d'actius promoguts per aquells, fins a un límit de 100.000 milions de pessetes. Els avals que s'aproven per mitjà d'aquest decret es troben dins del límit esmentat.
  
Així mateix, La Llei d'Hisenda Pública esmentada estableix en l'article 84, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, que la Tresoreria de la Generalitat Valenciana podrà acordar la renúncia al benefici d'excussió establit en l'article 1.830 del Codi Civil
  
Actualment, la Generalitat Valenciana està negociant operacions d'endeutament per al finançament dels projectes que està executant l'empresa pública Sociedad Parque Temático de Alicante, SA.
  
En conseqüència, pot ser necessari atorgar a favor de l'esmentada empresa avals de la Generalitat Valenciana destinats a garantir aquestes operacions, així com, si és el cas, operacions de cobertura vinculades a aquestes.
  
La necessitat de complir determinats terminis aconsella agilitar els tràmits per al compliment del que s'ha establit abans.
  
D'acord amb això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 5 de desembre de 2000,
  
DECRETE
  
Article 1
  
S'autoritza el conseller d'Economia, Hisenda i Ocupació a concedir a l'empresa pública Sociedad Parque Temático de Alicante, SA, avals destinats a garantir operacions de crèdit, per import global de fins a 5.401.380.627 pessetes de principal (40 milions d'euros), a fi de finançar l'execució del pla d'inversions de la societat esmentada.
  
El termini de vigència de l'anterior autorització acabarà el 31 de desembre de 2001.
  
Així mateix se l'autoritza per a atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què es refereix el paràgraf anterior.
  
Article 2
  
D'acord amb l'autorització establida en l'article 84.4 de la Llei d'Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, en l'atorgament dels avals a què es refereix l'article anterior, es renunciarà al benefici d'excussió recollit en l'article 1.830 del Codi Civil.
  
Disposició final
  
S'autoritza el conseller d'Economia, Hisenda i Ocupació perquè determine les altres condicions dels avals que s'han de prestar, en el marc del que estableix el present decret i la Llei d'Hisenda Pública de la Generalitat Valenciana i restant normativa d'aplicació.
  
València, 5 de desembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,